Auglýsing Í leiknum gegn Austurríki í fyrstu umferðinni , þar sem Ungverjar unnu nokkuð óvænt 2 - 0 , þá lék Gera sem varnartengiliður á miðjunni . Má ekki fá að stjórna Spræk kynslóð leikmanna , sem nú er að bera lið Ungverja uppi , hefur notið góðs af reynslunni hjá Gera , en knattspyrnustjórinn , Bernd Stock , hefur sagt að Gera færi liðinu ró og geti stjórnað leiknum þegar á þarf að halda . Gylfi Sigurðsson og Aron Einar Gunnarsson ráða vel við það verkefni , á góðum degi , að leyfa Gera ekki að stjórna hraðanum , en það má samt ekki vanmeta leikmenn eins og Gera , þó hann sé orðinn gamall og spili ekki lengur í deild þeirra bestu . Hann varð 37 ára gamall 22. apríl síðastliðinn en er enn í góðu formi , og einn besti leikmaðurinn í Ungverjalandi . Hann lék einna best tímabilið 2009 til 2010 , en hann var þá kjörinn leikmaður ársins hjá Fulham . Hann hefur leikið 90 landsleiki og er leikreyndastur útileikmanna Ungverjalands . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .